เรื่องร้องเรียน: จัดผังระบบจราจรภายในอาคารได้แย่มาก ทำให้รถวิ่งวนไปวนมา หาทางออกจากอาคารจอดไม่ได้ ไม่มีรปภ. อยู่ที่ชั้น B2 B3 เลย มีแค่พนง.(ไม่ได้แต่งเครื่องแบบรปภ.) อยู่สุดทางอาคารนั่งพักผ่อน และไม่สามารถอธิบายเส้นทางได้  รปภ.ที่แต่งเครื่องแบบจะอยู่แค่บริเวณชั้นที่มีแต่กรวยวางจองที่จอดเต็มไปหมด มีคนพูดว่าเพราะชั้นนี้มีข้าราชการจอดก็เลยอยู่อำนวยความสะดวก แต่ชั้นที่ไล่ประชาชนไปจอด ไม่มีรปภ.เลย  ป้ายบอกทางออกก็ไม่ชัดเจน ไม่ระบุว่าทางออกนี้ไปออกถนนไหน เขียนแค่คำว่า"ทางออก" และเอาแบริเออร์มาขวางกั้นไม่ให้ออก ประชาชนต้องวนไปวนมาตามลูกศร หาทางออกไม่ได้ ต้องตัดสินใจขับรถย้อนศรหาทางออกเอง จึงสามารถออกจากอาคารนั้นได้  เหตุการณ์เมื่อวันพฤหัสบดีที่ 22 ธ.ค. ควรปรับปรุงหาคนที่มีความรู้การจัดผังจราจรมาดำเนินการ และทำการปรับปรุงป้ายบอกทางให้ชัดเจนด้วย
การดำเนินการของเจ้าหน้าที่: กรณีปัญหาตามที่ผู้ร้องขอให้หน่วยงาน จัดผังระบบจราจรภายในอาคาร และป้ายบอกทางภายใน ลานจอดรถชั้นใต้ดิน  🟢สำนักการโยธา กทม. ขอเรียนให้ทราบว่าขณะนี้สำนักการโยธา อยู่ระหว่างดำเนินการปรับปรุงระบบภายในอาคารจอดรถชั้นใต้ดินตั้งแต่ชั้น B1-B3 ซึ่งปัจจุบันดำเนินการไปแล้วกว่า 70% และผู้รับจ้างได้ดำเนินการติดตั้งป้ายบอกทางภายในอาคารจอดรถชั้นใต้ดินเรียบร้อยแล้ว เพื่ออำนวยความสะดวกให้แก่ผู้มาติดต่อราชการ ภายในศาลาว่าการกรุงเทพมหานคร ดินแดง ค่ะ  👷🏻‍♀️สำนักการโยธา กทม. ต้องขออภัยในความไม่สะดวกมา ณ ที่นี้ ด้วยค่ะ
ความเห็นของผู้แจ้ง: การติดตั้งป้าย อุปกรณ์จราจรชัดเจนขึ้น ที่พบล่าสุดคือบางช่องจอดรถมีจนท.ข้างใน นำรถที่หมดสภาพมาซุกจอดไว้หลายคัน  ทำให้เบียดบังช่องจอดของผู้มาใช้บริการ
พื้นที่: แขวงดินแดง เขตดินแดง กรุงเทพมหานคร